Neuvoston 29 päivänä marraskuuta 1999 Euroopan yhteisöjen perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 9/2000 Euroopan parlamentin ja neuvoston direktiivin antamiseksi luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta annetun neuvoston direktiivin 77/780/ETY muuttamisesta



Virallinen lehti nro C 026 , 28/01/2000 s. 0012 - 0014



Neuvoston 29 päivänä marraskuuta 1999 vahvistama YHTEINEN KANTA (EY) N:o 9/2000 Euroopan parlamentin ja neuvoston direktiivin 2000/.../EY antamiseksi luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta annetun neuvoston direktiivin 77/780/ETY muuttamisesta (2000/C 26/02) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 47 artiklan 2 kohdan ensimmäisen ja kolmannen virkkeen, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ottavat huomioon Euroopan keskuspankin lausunnon(3), noudattavat perustamissopimuksen 251 artiklassa määrättyä menettelyä(4), sekä katsovat seuraavaa: 1) Perustamissopimuksen tavoitteiden mukaisesti on toivottavaa edistää luottolaitosten toiminnan sopusointuista kehitystä koko yhteisössä, erityisesti sähköisen rahan liikkeeseenlaskun osalta. 2) Tiettyjen laitosten toiminta rajoittuu pääasiassa sähköisen rahan liikkeeseenlaskuun; sähköisen rahan liikkeeseenlaskijoiden välisen kilpailun vääristymien välttämiseksi on suotavaa, myös rahapoliittisten toimien soveltamisen kannalta, että nämä laitokset liitetään neuvoston direktiivin 77/780/ETY(5) soveltamisalaan ottaen kuitenkin sopivilla erityissäännöksillä huomioon niiden erityisluonne. 3) Näin ollen on suotavaa, että direktiivin 77/780/ETY 1 artiklassa säädetty luottolaitosten määritelmä ulotetaan näihin laitoksiin. 4) Sähköisen rahan liikkeeseenlaskijoiden liiketoiminnan aloittamisesta, harjoittamisesta ja toiminnan vakauden valvonnasta annetussa Euroopan parlamentin ja neuvoston direktiivissä 1999/.../EY(6) määritellään sähköisen rahan liikkeeseenlaskijat. 5) Sähköisen rahan lunastettavuus on tarpeen sen haltijoiden luottamuksen varmistamiseksi, OVAT ANTANEET TÄMÄN DIREKTIIVIN: 1 artikla Muutetaan direktiivi 77/780/ETY seuraavasti: 1. Korvataan 1 artiklan ensimmäinen luetelmakohta seuraavasti: "- 'luottolaitoksella' tarkoitetaan: a) yritystä, joka liiketoimintanaan vastaanottaa yleisöltä talletuksia tai muita takaisinmaksettavia varoja ja myöntää luottoja omaan lukuunsa; tai b) ... Euroopan parlamentin ja neuvoston direktiivissä 1999/.../EY tarkoitettua sähköisen rahan liikkeeseenlaskijaa(7)."; 2. Lisätään IV osastoon artikla seuraavasti: " 13a artikla Direktiivin 1999/.../EY 3 artiklaa sovelletaan luottolaitoksiin." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään ...(8) Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaus tehdään. 2. Jäsenvaltioiden on toimitettava tämän direktiivin soveltamisalaan liittyvistä kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty ... Euroopan parlamentin puolesta Puhemies ... Neuvoston puolesta Puheenjohtaja ... (1) EYVL C 317, 15.10.1998, s. 12. (2) EYVL C 101, 12.4.1999, s. 64. (3) EYVL C 189, 6.7.1999, s. 7. (4) Euroopan parlamentin lausunto, annettu 15. huhtikuuta 1999 (EYVL C 219, 30.7.1999, s. 421), neuvoston yhteinen kanta, annettu 29. marraskuuta 1999 (EYVL C ...) ja Euroopan parlamentin päätös, tehty ... (EYVL C ...). (5) EYVL L 322, 17.12.1977, s. 30, direktiivi sellaisena kuin se on viimeksi muutettuna direktiivillä 98/33/EY (EYVL L 204, 21.7.1998, s. 29). (6) Ks. tämän virallisen lehden s. ... (7) EYVL L ... (8) 18 kuukautta tämän direktiivin voimaantulopäivästä. NEUVOSTON PERUSTELUT I JOHDANTO Komissio toimitti 22. syyskuuta 1998 neuvostolle ehdotuksen direktiiviksi luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta annetun neuvoston direktiivin 77/780/ETY muuttamisesta. Ehdotus perustuu Euroopan yhteisön perustamissopimuksen 47 artiklan 2 kohtaan ja erityisesti sen ensimmäiseen ja kolmanteen virkkeeseen. Euroopan parlamentti antoi lausuntonsa ehdotuksesta ensimmäisessä käsittelyssä 15. huhtikuuta 1999. Talous- ja sosiaalikomitea antoi lausuntonsa 27. tammikuuta 1999 ja Euroopan keskuspankki omansa 18. tammikuuta 1999. Neuvosto vahvisti perustamissopimuksen 251 artiklan mukaisesti yhteisen kantansa 25. päivänä marraskuuta 1999. II YHTEISEN KANNAN ERITTELY Yhteisellä kannalla täydennetään sähköisen rahan liikkeeseenlaskijoiden liiketoiminnan aloittamisesta, harjoittamisesta ja toiminnan vakauden valvonnasta annettavasta direktiivistä vahvistettua yhteistä kantaa. Yhteisessä kannassa sähköisen rahan liikkeeseenlaskijat määritellään luottolaitoksiksi, jolloin niitä koskevat ensimmäisen ja toisen pankkidirektiivin (direktiivit 77/780/ETY ja 89/646/ETY) säännökset ja niille annetaan Euroopan laajuinen toimilupa. Samalla yhteisessä kannassa luodaan yhdenvertaiset mahdollisuudet erityyppisille luottolaitoksille. Yhteiseen kantaan on sisällytetty Euroopan parlamentin ehdottama tarkistus 25 kokonaisuudessaan. Tarkistuksessa sähköisen rahan lunastettavuutta koskeva artikla saatetaan koskemaan kaikkia luottolaitoksia. Oltiin kuitenkin sitä mieltä, että paras tekninen keino päästä tähän on lisäämällä ensimmäiseen pankkidirektiiviin 77/780/ETY uusi 13 a artikla. Täytäntöönpanoa koskeva artikla on yhdenmukaistettu sähköisen rahan liikkeeseenlaskijoiden liiketoiminnan aloittamisesta, harjoittamisesta ja toiminnan vakauden valvonnasta annettavasta direktiivistä vahvistetun yhteisen kannan kanssa. Johdanto-osaan on sisällytetty Euroopan parlamentin ehdottama tarkistus 24, mutta muilta osin sitä koskevaan komission ehdotukseen ei ole tehty muutoksia. III LOPUKSI Yhteisessä kannassa noudatetaan komission ehdotusta, ja siihen on sisällytetty molemmat Euroopan parlamentin ehdottamat tarkistukset.